
OBAVIJESTI
u svezi provedbe natječaja za prijam u službu višeg referenta za građevinske poslove

	Grad Šibenik – pročelnica Upravnog odjela za gospodarstvo, poduzetništvo i razvoj raspisala je natječaj za prijam u službu višeg referenta za građevinske poslove.
	Natječaj je objavljen u Narodnim novinama,  broj 118/26, dana 16. listopada 2026. godine. 
	Prijave na natječaj podnose se u roku od 8 dana od dana objave natječaja.
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.
Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18, 112/19 i 17/25) i raspisanog natječaja u Narodnim novinama od 16. listopada 2026. godine, Grad Šibenik obavještava kandidate:
  
I. PODACI O PLAĆI
	 
Viši referent za građevinske poslove:
Osnovnu bruto plaću radnog mjesta Viši referent za građevinske poslove sačinjava umnožak koeficijenta radnog mjesta (2,14) i osnovice koja iznosi 863 eura. Za svaku godinu radnog staža plaća se uvećava za 0,5%.

II. OPIS POSLOVA
      
Viši referent za građevinske poslove: 
Obavlja poslove koji uključuju rad u provedbi projekata, organizacije sastanka sudionika u gradnji,  kontrolira projektnu dokumentaciju po nalogu nadređenih službenika, sudjeluje u poslovima nabave, ugovaranja radova, ishođenja potrebnih dozvola i potvrda za investitora. Obavlja komunikaciju, izvješćivanje, pripremu i realizaciju aktivnosti iz područja gradnje, sudjeluje na koordinacijskim sastancima, priprema dokumentaciju za sastanke, sudjeluje u terenskoj kontroli projekta, radi izvještaje po nalogu nadređenih službenika. Obavlja i druge srodne poslove po nalogu pročelnika, pomoćnika pročelnika Upravnog odjela i voditelja Odsjeka.

III. Prethodna provjera znanja i sposobnosti kandidata obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.   
Intervju se provodi samo s kandidatima koji ostvare najmanje 50% ukupnog broja bodova na pismenom testiranju.
Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika (www.sibenik.hr), najkasnije pet dana prije održavanja provjere. 

IV.  Pravni i drugi izvori za pripremanje kandidata za testiranje:

Viši referent za građevinske poslove: 	
- Statut Grada Šibenika („Službeni glasnik Grada Šibenika“, broj 2/21)
- Zakon o lokalnoj i područnoj ( regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15- ispravak, 123/17, 98/19 i 144/20)
- Pravilnik o načinu provedbe postupaka jednostavne nabave, Grad Šibenik  („Službeni  glasnik Grada Šibenika“, broj 5/26)
- Zakon o gradnji („Narodne novine“, broj 155/25)
- Pravilnik o jednostavnim i drugim građevinama i radovima („Narodne novine“, broj 112/17, 34/18, 36/19, 98/19, 31/20, 74/22 i 155/23) 



							  PREDSJEDNICA  POVJERENSTVA
	                                                   Martina Dunkić, mag. ing. aedif.

